bavarian-nlp/barwiki-20250901 huggingface dataset:
Schwaakroft

De Schwaakroft oda Gravitation (vo fia „Schwaa“) is a Natuakroft de wo bewiakt, dass oiss wos a Massn hod, si gegnseiti oziagt.
Je weida de Massn vonananda entfeant san, desto gringa wead de Wiakung vo da Gravitation. Se wead oba nia Nui, hod oiso a unbegrenzte Reichweitn. A wichtigs Meakmoi vo da Schwaakroft is, dass mas net obschiama ko, se wiakt imma und ibaroi (im Untaschied za da Elekritzitet und zan Magnetismus beispuisweis).
In da klassischn Physik wead de Schwaakroft midn Gravitationsgsez vom Newton bschriebn, d. h. ois a Oart Feanwiakkroft de wo duachn laan Raum wiakt. Ganz andas und am genauastn vo oin Theorien wead de Gravitation vo da oigmoanan Relativitetstheorie dakleat (Albert Einstein in 1915). Se bschreibt de Gravitation neama ois Kroft sundan ois Konsequenz vo da Vabiagung vo da viademensionain Raumzeid. De Vabiagung entsteht wiedarum duach de ungleiche Vateilung vo Massn bzw. Energie im Universum und se bewiakt sogor a Vaendarung vo da Zeid. Wann de Gravitation stoark is, nacha vageht de Zeit langsama.
Auf der Eadn bewiakt de Schwaakroft, dass olle Keapa obefoin, wanns ned vo ana andan Kroft ghindad wean. Im Sunnasystem bstimmt de Gravitation de Bohna vo de Planetn, Mondn, Satellitn und Kometn. Driba ausse oba aa vo Stean, vo schwoarzn Lechan, vo Galaxien, Galaxienhaufa und so weida.
Beringmeer

As Beringmeer (oda d Beringsee) is a im Schnied 1609 Medda diafs Randmeer am neadlichn Endt vom Pazifischn Ozean zwischn Noadamerika und am Noadostn vo Asien (Sibirien). De gresste Diafn is je noch Quäin 4097 m, 4773 m, 5121 m oda 5500 m.
Alaskakettn

De Alaskakettn () is de sidliche Hauptkettn vo de Kordilleren in Alaska. Se buidn an Bong vo da Alaska-Hoibinsl am Sidwestn, wo se dann bei de Chigmit Mountains a de Alëutnkettn () ibagehd und am Ostn bis fast a d kanadische Grenz, wo as Territorium Yukon is und wos mid de Wrangell Mountains in de Eliaskettn vo de noadamerikanischn Coast Mountains ibagehd.
Yukon (Territorium)

Yukon (bis 2003: Yukon-Territorium) is a Territorium am eißastn Noadwestn vo Kanada midrana Flächn vo 482.443 km². Am Westn grenzt as Territorium an Alaska (Vaeinigte Stootn), am Ostn a de Noadwest-Territorien und am Sidn a de Provinz British Columbia. Da Arktische Ozean buidt de Noadgrenzn. Eba drei Viadl vo de 33.897 Eihwohna (Mai 2011) wohnand a da Haptstod Whitehorse de weid im Sidn ligt. Vo de Eihwohna vo dem Territorium zäid as fia de Indiana zuastandige Department of Indian Affairs and Northern Development eba 8800 zu de 16 First Nations.
Eliaskettn

De Eliaskettn () is da hächste, stoag vagletschade Teil vomnoadamerikanischn Küstngebiag. Es dastreckt se iba 400 Kilomedda vom Sidostn vo Alaska iba Yukon bis a den eißastn Noadwestn vo British Columbia und buidt de Wossaschein zwischn am Yukon River und an Pazifischn Ozean. De Nationalparks Wrangell-St.-Elias und Kluane lingand zum Teil, da Glacier-Bay-Nationalpark ganz a da Eliaskettn.
Brookskettn

De bis zu houhe Brookskettn ( []) is nehma da Alaskakettn de zwoate grouße Beagkettn in Alaska und ziagt se am 68. Breangrod vom Beringmeer am Westn bis a de Beaufortsee am Noadostn obahoi vom Polarkreis iba 1000 Kilomedda duach Alaska.
North Slope

De North Slope is a Region am US-Bundesstaat Alaska midrana Flächn vo 230.500 km². Grouße Teile vo dera Region lingand am North Slope Borough. Se is begrenzt duach de Hoadhang vo da Brookskettn am Sidn und duach de Tschuktschensee und de Beaufortsee am Noadn.
Anchorage

Anchorage (engl. „Ankerbloz“) is a Stod a da Bucht vom Cook Inlet am US-Bundesstaat Alaska. Mid 291.826 Eihwohna (2010) is Anchorage de mid Abstand gresste Stod vo Alaska und sei wichtigsts Industriezendrum. Anchorage is da Vawoidungssiez vom Boroughs Anchorage.
Britisch-Kolumbien

Britisch-Kolumbien (englisch: "British Columbia", kuaz a "BC" ; franzesisch: "Colombie-Britannique") is a kanadische Provinz a da Küstn vom Pazifischn Ozean. Da Nam vo da Provinz leidd se vom Fluss Columbia ob. Im Noadwestn grenzt British Columbia an den Bundesstoot Alaska, USA, im Noadn an de kanadischn Territorien Yukon und de Nordwest-Territorien, iam Ostn a de Provinz Alberta und im Sidn a de Bundesstootn Washington, Idaho und Montana. D Haptstod vo da Provinz is Victoria.
Haines Borough

Da Haines Borough is a Beziak am Bundesstaat Alaska a de Vaeinigtn Staatn vo Amerika. Am Beziak, dea wos am Alaska Panhandle ligt, lemand 2.508 Leid. Da Siez vo da Borough-Vawoidung is in Haines.
Geographie.
Da Beziak hod a Flächn vo 6070 Quadratkilomedda. Davo hand 5080 Quadratkilomedda Land und 990 Quadratkilomedda hand (14,02 Prozent) Wossaflächn.
Olle Neine

Olle Neine is a Weana Sog.
Im Joah 1433 is da Sidtuam vom Stephansdom featich wuan, dea wos zu dea Zeit da hechste Tuam vo gaunz iwaroi und no wo gwesn is. Desweg hoz (nochweisboa seit 1444) aan Türma gem, den wos de Stod dafia zoit hod, doss a von da Tiamastum aus aufpaßt, obs iagnwo brennt.
Ob in 18.Joahundat woa dea daunn direkt da Feiaweah untastööt, und gem hoz de Tiama-Hockn bis zum zweitn Wöödkriag. 
Wia de Stod belogat woa (1529, 1683 und 1848) hod ma de Stum natialich a vawendt, um in Feind zum beobochtn.
Es san im Lauf da Zeit a boa Sogn entstaundn, in denans um den Türma geht, aane davo haaßt em "Olla Neine".
De Sog.
Wäus jo godseidaunk ned goa so oft brennt hod, woa de Hockn vom Türma de meiste Zeid do recht fad. Äussa hod si aana von de Türma a Keglbauhn eingricht. Wäus do recht eng woa im Tuam, is de Bauhn hoit a bissl kuaz wuan. Damit äussa es Kegln ned z'leicht is, woa de Regl, doss ma si min Ruck zu de Kegln aufstöön muass und doss ma duach de gspreizt Haxn durchscheim muass.
In dera Zeit hod in Wean a Mau glebt, Kunrat hoda ghaaßt und woa eignlicha Schindlmocha, dea in da ganzn Stod ois Maastakegla bekaunnt woa. Scho ois Lehrbua hod a hööfn diarfn, die Kegln aufz'stöön, dabei hod a aa eftas aan Schub mochn diafn, und so is a mid da Zeit imma bessa wuan. Owa ea woa aa a ziemlicha Trangla, dea wos Nocht fia Nocht durch de Wiazheisa zogn is. Wegn dem und wäula jo imma gwunna hod, hod boid kaana meah mid eam wos zum duan haum woin.
Amoi hod a noch ana feicht-frehlichn Nocht no Kegln geh woin, und so is a zum Stephansdom gaungan. Gegn Mittanocht woas, wiara grod wieda zua Kugl greifn hod woin, da hod ihm wea vo hint a eiskoide Haund auf d Schuita glegt. Er draaht si um, hinta eahm steht a hogara Mau mid an stechadn Blick, in an laungan graun Mauntl. Do is eam gaunz entrisch wuan. Owa in seina Gluat hoda trotzdem a große Goschn ghobt, und so hod a laut gsogt: Heast, hod a gsogt, hosd Lust auf a Partie? Oba pass auf: I triff a jez Moi olle nei ne. Des schoffst du nia! Owa da Graue woa eivastaundn.
Äussa hod si da Kunrat min Ruckn zua Bauhn gstööt, de Kugl mit Schwung duach seine Haxn groit und rö-ö san olle neine gflogn. Olle Neine, hod a gschrian, moch ma des amoi noch!
Wia si da graue Mau zum Kegln umdraht hod, hod da Kunrat schnöö an Kegl gnumman und zum Fensta ausse gschmissn. So hamma ned gwett!, hod da Graue gsogt, mit ana dumpfn, bedrohlichn Stimm. Und do hod ma duach sein Mantl duache a blanks Baanagstöö gsegn. I bin da Tod, und i triff olle Neine, aa waunn do nua ochte stengan! Und ea hod de Kugl mit a so ana Moach gwuafn, doss ned nua de ocht Kegln umgfoin san, sondan ois neinta a da Maasta Kunrat.
Am nextn Dog hod eahm da Türma oisa Doda zwischn de Kegln gfundn.
Und no vüü Joah späta hod a jeda Bsuacha am Südturm om amoi amoi kegln miassn und dabei a Vataunsa betn.
InterCityExpress

Da InterCityExpress oda Intercity-Express (ICE) is a Hochgschwindigkeitszug vo da DB und seit 1991 in Deitschlaund untawegs. Aa de ÖBB haum drei Garnituan (Reihe 4011). ICE is aa a eignae Zugklassn (fricha Zuggattung).
Scheazhoft sogt ma zan ICE aa Weißwuascht.
Neijoar ooblosn

Neijoar oblosn (dt. "Neujahr anblasen", "Neujahrsblasen") is a boarischa Brauch.
In da Neijoarsnocht gengan de Musikapejn in de Deafa vo Haus za Haus und blosn as Neie Joar oo. Dazua spuins und singas Voiksweisn. Oft fangas scho am Oidjoarsdog oo.
Fias oblosn griagns moast an Schnops und a Spendn fia de Musikapejn. Deswegn iss a Heischebrauch.
Neijoar oblosn sogt ma oba aa zan Tuamblosn (dt. "Turmblasen"). Do spuin de Kapejn vom Kia(ch)tuam aus ins Doaf owe. So weads neie Joar begriasst.
Boarischa Brauch

Des is a Listn zan boarischn Brauchdum.
Thematisch gliedad.
Weihnochtskroas.
Nigglodog • Heiligomd • Kristbaam • Rauhnocht • Wüde Jogd • Silvester • Neijoar ooblosn • Neijoar oosinga • Perchtn • Sternsinga • Goaßlschnoizn • Apaschnoizn
Foschingszeid.
Fosanocht • Narrischa Pfinzda • Ruaßiga Freida • Schmoiziga Samsda • Oschamigga • Fosanegl • Liachtmess
Ostakroas.
Ostan • Poimkatzal • Poimbuschn • Poimgart • Ostabrod • Oascheim • Poimsunda • Greapfinzda• Oustabrunn
Joareskroas.
Walburgisnochd • Maibaam • Pfingstox • Unruahnocht (Pfingstn) • Johanni • Oimotrieb • Wiesn • Ollaheilignomd (Halloween) •Ollaheilign • Ollasäin • Martini
Gwand.
Boarische Tracht • Diandl • Gamsboart • Haferlschuah • Lederhosn • Pfoad • Roagaspitz • Schariwari
Lebmsobschnitt.
Ged • Fensterln • Boarische Hozad • Prograda • Sterbbuidl
Lebmsfreid.
Derblecken • Gstanzl • Hiatamadl • Hoagascht • Schuahplattler • Schmei • Weana Schmäh • Wolpertinger • Unruahnocht
Zeidle gliedad.
Septemba.
Wiesn in Rosenheim (Herbstfest)
Kataa

A Kataa (dt.: Katarrh, untaranaund sogn de Doktan "katarrhalische Entzündung" oda "Catarrhus" dazua; es kummt vo "katarrhein" = owerinnan) is a Enzindung von de Schleimheit. Meist gez um de Atmungsorgane, wo an daunn vameaht a wassriga odara schleimiga Roz owerinnt, dea wos ned zum daschneizn is (vo dem kummt jo da Nauman).
Waunn d'Leit ren, daunn sogns "Kataa", waunns vaküüht san und an Entzindung von de owan Otmweg haum. Do ghean dazua de Stianhöön, de Nosnschleimheit, da Rochn und da Köökopf, oft is aa des Beischl mit aana Bronchitis dabei, des gibt daunn an scheen Huastn.
Es gibt aa an „Hoawuazlkataa“, des is owa wos aundas, des is, waunn ma noch aana schwaan Nocht am nextn Dog mid aan Balloon stott an Schädl umanaunarennt.
Und waunns haaßt, ma hod an Koota (vom Saufn), daunn kummt des a vom "Katarrh". A bissl vawuaschtlt hoit.
Katar (Doich)

Des Katar, haaßt maunchmoi aa "Coutar", "Katah", "Koutah", "Kutah", "Kutar", "Bundi Dolch" oder "Jemdhar", is a indischa Faustdoich. Uaspringlich kummz von de Rajputen, owa in Indien is dea Feitl weit vabraat.
Bschreibung.
Insofean is des Katar ungewehnlich, wäus an horizontaln Griff hod. Deswegn is de Klingan quasi a Valängarung vom Untaoam. Unta da Klingan rennen auf beide Seitn zwaa Streem ausan Stoih, de wos beim Kompf in Oam schitzn tan. Des, wos eignlich da Griff is, des san zwaa so Queastickln (ma siachz eh guat am Büüdl om). 
De Klingan is wiara Käu, hod a Schneid auf olle zwaa Seitn und wiad vuan am Spitz a wengl dicka. Damit kau ma duach de Ring von aana Kettenrüstung durchstessn und aufquaan. Es gib owara aundare Fuaman vo Klingan, z. B. mid bogane Klingan, od zwaa klaanare nemanaund od wöchane, de fost nodlfeamig san, je nochdem, wia mas hoit gean hod. De Läng von de Klingan geht meist vo 20 cm bis 45 cm. De Pata schaut ähnlich aus und stommt woahscheinlich eh aa von da Katar oo.
Vawendung.
Kloaraweis is dea Feitl optimal fian Nohkompf, wöu ma damid gaunz kommod duach a Rüstung duachstessn kau. So oda so is a festa Bsaundtäu vom Woffntraining von da oidn indischen Kaumpfkunst Kalarippayat.
Pata (Waffn)

Des Pata (Gauntlet-Sword) is aa mittloitaliche Hieb- und Stichwoffn aus Indien.
Gschicht.
De easchtn Patas san im 15. Joahundat ausn Katar entwicklt wuan. Se san in ganz Indien vawendt wuan, owa am liabstn im Maratha-Reich (1674 bis 1818).
Bschreibung.
Wia scho gsogt is des Pata ausn Katar entstaundn. Da Griff is praktisch des sööbe. Da Unterschied is dea, doss bei da Pata da gauze Untaoam gschitzt is. Zeascht haums nua auf de Bigln aun da Seitn vo an Katar a bissl braatare Metoiplottn aufgsetzt. Speda is daunn no a so a Plottn dazuakumman, fia de Owaseitn von da Haund. Und am End woa daunn de komplette Haund- und Untaoamaußnseitn mid aan massivn Stoihmauntl gschitzt, dea wos fost bis zum Ööbogn gaungan is. Draun woan aa no Ledabandln, damit ma des Zeig uanlich min Oam vabindn hod kennan. Oft woa da Haundschutz mid Gravuan gschmickt, mit Intarsien vaziat oder goa vagoidet, je nochdem, ob da Bsitza a Gööd ghobt hod oda ned.
De Klingan von an Pata ist grod, zwaaschneidig und geht vuan spitz zsamm. De Läng is zwischen 20 cm und meah ois wia a Meta.
Vawendung.
Zum noamaal Fechtn woa so a Trumm gaunz aafoch z'schwaa und z'weng haundlich. Meist is bei da Kavallerie gnumman wuan, ois schwaare Woffn zum Hiprackn auf des gegnarische Fuaßvoik oder bei an Reita-augriff wiara Launzn.
Neijoar oosinga

Neijoar oosinga is a boarischa Heischebrauch.
Friacha is de Doafjugad vo Haus za Haus zogn und hod duach Liadln und Gedichtln a guads Neis Joar gwinscht. Dafia ham de Senga voa oim Kletznbroud, Bacht ("Beckarein"), Epfen und Nussn griagt. Im Untaschied zan Neijoar ooblosn gibts des heint neam oft.
Kurt Tichy

Kurt Tichy (* 17. August 1925 in Wean-Favoriten; † 20. Juni 1999 aa do) woara estareichischa Untanehma und Speiseeiserzeiga.
Leem.
Da Kurt Tichy und sei Frau, de Marianne, haum 1952 in an Köllalokal in Wean-Simmaring eahnan easchtn Eissalon aufgmocht und eahna Eis in de Schrebagaatln duatn vakauft. 1955 sans daun iwasiedlt, noch Favoritn am Reimannploz, woda Eissalon aa heit no is.
Im Joah 1967 hoda sei beriehmtaste Kreation eafundn, de Eismarünknedl.
Seit 1974 deaf a fia sein Betrieb es Estareichische Stootswoppn fiahn, und 1976 is eahm fia seine untanehmarischn Leistungan da Titl Kommerzialrat valiehn wuan.
Baamhackl

Baamhackla san a Famij vo Vegln. Se ghean zua Oadnung vo de Spechtvegl.
De Baamhackla lebn voa oim vo Insektn, de wo s an da Rindn oda im moaschn Hoiz findn. Se fressn teiweis oba aa Baamsoft, Fricht und Sama.
Jednfois braucha de Baamhackla vui Baam, deswegn findsdas wejdweid praktisch imma nua do, wo s an Woid gibt. In ana Wiastn, Steppn oda Tundra findst se oba ned. Baamhackla gibts in Eiropa, Asien und Amerika; in Australien und Ozeanien gibtses ned.
De Baamhackla baun si koane noamain Voglnesta. Es san Hejnbriada. De Bruadhejn hackln sa si in de Baam eine.
Goddunga und Oartn.
Untafamij Wendehois (Jynginae)
Untafamij Zweagspecht (Picumninae)
Untafamij Echte Baamhackla (Picinae)
Spechtschodn.
Baamhackla kina dena Baam ganz schee zuasetzn; oba des spuit im Kroaslaf vo da Natua koa grousse Roin. An echtn Schodn kinas an ana Hausfassadn orichtn, owa nua an Fassadn mid an modeana Wearme-Demm-Vabundsystem (WDVS). Wann ma an so a WDVS-Fassadn klopft, heat si des a weng so o wia wann ma an an Baam klopft, weis wei untan Putz de Demmung liegt. Aa wanns do koa Fuada findn, kinas do eanana Nesthejn baun. In so a Fassadn konst no leichta Lecha mocha wia in an Baam und des bassiad imma efta.
Höömspecht

Da Höömspecht (dt.: Helmspecht, "Dryocopus pileatus", Syn. "Hylatomus pileatus") is a Spechtoat aus da Gattung "Dryocopus", innahoib von da Untafamülie von de Echtn Specht (Picinae). So, wias ausschaut, san jo da Kaisaspecht und da Öfnbaaspecht ausgstuam, und daunn waarat da "Höömspecht", dea wos in Noadamerika fost iwaroi dahaam is, da greßte Specht auf dem Kontinent. Vawaundt is a min paläarktischen Schwoazzspecht. Höömspecht san Hockspecht, se fressn vaschiedane große Omasnoatn und de Loavn vo Käfaoatn, de wos si ins Hoiz einebuahn. Im Großn und Gaunz bleims des Leem laung am sööm Staundoat. Se valossn aa ned im strengst Winta eahna Bruatgebiet. Wiaraa da heimische Schwoazzspecht is da Höömspecht wichtig wegn de Hööhn, wosa hintaloßt. Wäu de wean von an gaunzn Schibbe vo Vegln, owaraa Seigetia und Reptülien gnutzt. A Schmankal: Da Höömspecht woa fian Walter Lantz de Vualog fian Woody Woodpecker, des is a recht a bekaunnte Cartoon-Figua.
Äussares.
Des Viech is wegn seina Greß, sein schwoazz-weißn Gfries und weg sein rotn Schopfal praktisch ned zum vawexln. Und a seine Lautäußarungan san absolut tipisch.
Höömspecht wean maximal an hoim Meta laung, und mid eahnan Gwicht von 35 Deka sans nua a bißl klaana und leichta ois wia de Schwoazzspecht. Wia bei olle Dryocopus-Oatn san de Weibaln um bis zu 15 Perzent klaana und leichta wia de Mandaln, und des foit bei Vegln von dera Greß scho auf. Waunns sitzn, schaun de Höömspecht ziemlich laung und schlaunk aus, vua oim da Hois kummt an recht dinn vua. De Fedan am Keapa san schwoazz, es gibt nua an weißn Bereich auf und bei de Fligln, dea individuöö vaschiedn groß is. Des Schwoazz geht vo ana stumpfn bis zu ana glänzadn Hoizkoinfoab, und kau, waunns Liacht so eifoit, aa metollisch schimman.
Am Ruckn san de Fedan a wengl hölla und schaun maunchmoi aa grau-schwoazz gscheckat. Eawoxane Specht haum beide, Mandln und Weibal, a Fedanhaum am Schedl, de is leichtend rod und geht hint in an Spitz zsamm. Iwa de Augn haums a schmole schwoazze Augnmaskn mit an weißn Randl om und unt, wobei da untare Raund braada is und weidageht iwan gaunzn Hois bis zu de Fligln.
Da Schnowe is sex Zantimeta laung, des is gaunz schee, om is a dungls schiefagrau, unt is a hölla, da Spitz is dunklgrau bis schwoazz. De Iris von de Augn ist gööboransch.
Temperatuavalauf

Damitst ihn Temperatuavalauf (dt. "Temperaturverlauf") vo an Bautäu zeichnan kaunst, muasst easchta de Schichttemperatuan ausrechna. De Temperatuadifferenz in ana Schicht is proportionäu zan Wärmeduachlosswidastaund vo diesa Schicht. Waun ma de gsaumte Temperatuadiffarenz und den gsaumtn Wärmeduachgaungswidastaund, sowia den Wärmeduachlosswidastaund vo da betrochtetn Schicht kenna, kenn ma se ihn Temperatuaohfoi in dera Schicht ausrechna.
De aißarste Schicht is imma da Wärmeüwagaungswidastaund, wäu do geht de Temperatua scho amoi owe. Des is aa da Grund, warum de Waundowaflächn imma kööda is ois wia de Luaft harinnen, wauns draußn kööda is.
formula_1
mit:
De Temperatuadifferenzn wean oafoch vo da Innan- (oda Außn-) temperatua ohzogn (bzw. dazuazöht), so kriagst de Temperatua vo de oanzlnan Schichtgrenzn. Da Temperatuavalauf innahoib vo ana homogenan Schicht eafuigt linear, des haßt, mia kennans oafoch mit ana Grodn vabindn.
formula_2
mit:
Lemmy Kilmister

Da Ian Fraser „Lemmy“ Kilmister (24. Dezemba 1945 -28 Dezemba 2015) woar a englischa Rocksänga, dea wos de Band Motörhead gründt hod und aa iah Sänga woa. Sei Musi hod großn Eifluss auf de Entwigglung vom Metal ghobt.
Da Lemmy is in Stoke-on –Trent in Englaund gebuan wuan und im Noadn vo Wales aufgwochsn. Seine easchtn musikalischn Eiflüss woan da klassische Rock and Roll und de fruahn Beatles. Des hod eahm varaunlosst, dass a in de 1960a in vaschiedane Rockgrubbm midgspüüd hod, de bekaunntastn davo woan the "Rockin´ Vickers". Ea hod ois Roadie fian Jimi Hendrix und "The Nice" ghacklt bevua dass a bei da Space Rock Band "Hawkwind" gspüüd hod und duatn eahnan Hit "„Silver machine“" gsungan hod. Nochdem dass eahm bei Hawkwind ausseghaud haum, hod a de Grubbm Motörhead gründt und woa duatn Sänga Bassist und Liadschreiwa. In gresstn Eafoig hod a mid Motörhead in de Joah 1980 und 1981 ghobt; ana vo eahnare greßtn Hits in dera Zeid woa "„Ace of Spades“". Da Lemmy hod mid de Motörhead bis kuaz vua sein Tod Plottn aufgnumma und Konzeatln gspüüd.
Nebm seina musikalisch Karrier woar a aa fia sein recht reschn Lebmswaundl bekaunnt, ea hod vü tschechat und si oft Amphetamine ins Gsicht gstööd. Aussadem woar a ois Saummla vo Nazi-Klumpat bekaunnt, ohne dass a in Nazionalsozialismus oda aundare extremistische Ideologien untastitzt häd. Ea hod aar an Haufn Kuazauftritt in divease Füüm ghobt.
Luaftfeichtigkeit

De Luaft kau in Ohhängigkeit vo da Temperatua a gwisse Mengan aun Wossa im gosfeamign Zuastaund (Wossadaumpf) aufnehma.
De relatiave Luaftfeichtigkeit [%] (dt. "relative Luftfeuchtigkeit") gibt ihn tatsächlichn Ghoid aun Wossadaumpf im Vagleich zan moximoi meglichn bei ana bstimmtn 
Temperatua au.
De obsolute Luaftfeichtigkeit [g/m³] (dt. "absolute Luftfeuchtigkeit") gibt de in 1 m³ enthoidane Wossamengan au.
Je hoaßa dass is, desto gressa is de moximoi megliche Mengan (Sättigugsmengan) vom Wossadaumpf in da Luaft. Waun de Luaft ohküht, kauns 
passian, dass de Sättigungsmengan iwaschrittn wiad, des fiaht zua Kondensation vom Daumpf in flüssigs Wossa. Dessöwe passiert aa, waun 
ma da Luaft meah Wossadaumpf zuafiaht ois wos aufnehma kau, z. B. beim Kochn oda Duschn. De Temperatua, wo des passiat, nennt ma 
Taupunkttemperatua.
Wossadaumpf oisa gosfeamiga steat uns ned in Baustoffn. Haglich wiad's, waun Kondensation auftritt, wäu do eahäht se de 
Wärmeleitfähigkeit und es kau zua Korrosion und Schimml fiahrn.
De obsolute Luaftfeichtigkeit is mit an bstimmtn Daumpfdruck in Pascal vabundn. Da moximoi meglichn Luaftfeichtigkeit entspricht da 
Sättigungsdaumpfdruck Ps.
Wossadaumpfdiffusionswidastaundsfaktoa

Da Wossadaumpfdiffusionswidastaundsfaktoa μ (dt. "Wasserdampfdiffusionswiderstandsfaktor") is a dimensionslosa Wert, der aungibt, wia leicht Wossadaumpf durch a Materiäu duachdiffundian kau.
De Luaft- und Wossamoleküü in da Atmosphäre dringan aufgrund vo da Molekuloabewegung in aungrenzende Keapa ei und waundan duach diese hinduach; diesa Vuagaung wiad ois Diffusion bezeichnat. Genauso wia bei da Wärmedämmung, wo jeds Materiäu a speziölle Wärmeleitfähigkeit hod, hod aa jede Schicht a materiäuohhängige Daumpfdichtigkeit, des is ebm da Wossadaumpfdiffusionswidastaundsfaktoa.
Ea gibt au, um wia vü moi gressa da Diffusionswidastaund vo an Materiäu im Vagleich zua ana gleich dickn Luaftschicht is, waun aa de 
Temperatua gleich is.
Beispü: 
Des haßt, a 20 cm dicke Ziaglwaund hod ihn gleichn Daumpfdiffusionswidastaund wia a 2 m dicke, ruhende Luaftschicht.
Wossadaumpfdiffusionsäquivalente Luaftschichtdickn

De Wossadaumpfdiffusionsäquivalente Luaftschichtdickn sd [m] (dt. "Wasserdampfdiffusionsäquivalente Luftschichtdicke" oda "Müde-Wert") is a Moß fian Widastaund vo an Bautäu gegn Diffusion. Se is des Produkt ausm Wossadaumpfdiffusionswidastaundsfaktoa und da Dickn vom Bautäu. Jede Bautäuschicht is natiali aa umso dichta, je dicka dass is.
formula_1
mit:
A Daumpfbremsn hod an sd-Wert vo iwa 10 m, a Daumpfsperrn vo iwa 100 m.
Daumpfdruckvalauf

Da Daumpfdruckvalauf (dt. "Dampfdruckverlauf") duach an Bautäu kau graphisch mim Glaser-Diagraum eamittlt wean. Es wiad auf da x-Achsn ned de Dickn, sondan da sd-Wert auftrogn. Nocha wiad da aißare Daumpfdruck mim innan duach a Grode vabundn. Genauso wia beim Temperatuavalauf, wo de Temperatuadifferenz proportionäu zua den anzlnan Wärmeduachlosswidaständ auftäut wiad, wiad de Daumpfdruckdifferenz proportionäu zua den oanzlnan Diffussionswidaständ auftrogn.
Waun da vuahaundane Daumpfdruckvalauf (Partiäudruck) ihn Sättigungsdaumpfdruck iwaschreit', foit aun dera Stöö Tauwossa au. Daun muass de Gesaumtmengan vom im Winta kondensiarandn Wossa berechnat wean und wia vü davau im Summa wieda vadunst'. De Bilaunz entscheidt, ob da Bautäu iwa'd Joah imma feichta wiad oda ob a im Summa wieda auftrickan kau. Da Sättigungsdaumpfdruck psat fia olle meglichn Temperatuan is in Taböön auge'm, drum hauma uns zeascht den Temperatuavalauf ausrechna miassn.
Grundregln zua Vameidung vo Bautäukondensotbüüdung:
Audencia Business School

De Audencia Business School is 1900 gründt worn. Des is a private, staatli oakannte wissnschoftliche Business School und hod Standoat in Paris, Nantes und Beijing. De Houchschui fiaht transnationale Masta-Programme, Promotions- und MBA-Programme und Seminare zua Weidabuidung vo Managern duach.
De Audencia hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – "AACSB", "AMBA" und "EFMD" ("EQUIS") oakannt und hod jährli 3000 Studentn. As Oiumni-Netzwerk hod 30.000 Mitglieda in 75 Ländan.